1999/454/EY: Komission päätös, tehty 22 päivänä kesäkuuta 1999, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti palokatko-, palotiiviste- ja palosuojatuotteiden osalta (tiedoksiannettu numerolla K(1999) 1481) (ETA:n kannalta merkityksellinen teksti)



Virallinen lehti nro L 178 , 14/07/1999 s. 0052 - 0055



KOMISSION PÄÄTÖS, tehty 22 päivänä kesäkuuta 1999, rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti palokatko-, palotiiviste- ja palosuojatuotteiden osalta (tiedoksiannettu numerolla K(1999) 1481) (ETA:n kannalta merkityksellinen teksti) (1999/454/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on muutettuna direktiivillä 93/68/ETY(2), ja erityisesti sen 13 artiklan 4 kohdan, sekä katsoo, että 1) komission on valittava direktiivin 89/106/ETY 13 artiklan 3 kohdan mukaisesta kahdesta menettelystä rakennusalan tuotteiden vaatimustenmukaisuuden osoittamiseksi "vähiten työläs menettely ottaen huomioon turvallisuusseikat"; tämä tarkoittaa, että on tarpeen päättää, onko tietyn tuotteen tai tuoteryhmän osalta valmistajan vastuulla oleva tehtaan sisäinen laadunvalvontajärjestelmä välttämätön ja riittävä edellytys vaatimustenmukaisuuden osoittamiseksi vai tarvitaanko 13 artiklan 4 kohdassa mainittujen perusteiden täyttymiseen liittyvistä syistä hyväksytyn varmentamiselimen puuttumista asiaan, 2) edellä mainitun 13 artiklan 4 kohdassa säädetään, että näin valittu menettely esitetään toimeksiannoissa ja teknisissä eritelmissä; sen vuoksi on suotavaa määritellä tuotteiden tai tuoteryhmien käsite käytettäväksi toimeksiannoissa ja teknisissä eritelmissä, 3) edellä mainitun 13 artiklan 3 kohdassa esitetyt kaksi menettelyä kuvaillaan yksityiskohtaisesti direktiivin 89/106/ETY liitteessä III; sen vuoksi on tarpeen määritellä selkeästi menetelmät, joilla näitä kahta menettelyä toteutetaan liitteen III mukaisesti kunkin tuotteen tai tuoteryhmän osalta, koska liitteessä III annetaan etusija tietyille menetelmille, 4) menettely, johon viitataan 13 artiklan 3 kohdan a alakohdassa, vastaa liitteessä III olevan 2 kohdan ii alakohdassa säädettyjen menettelyjen vaihtoehtoa 1 ilman jatkuvaa valvontaa ja vaihtoehtoja 2 ja 3, sekä menettely, johon viitataan 13 artiklan 3 kohdan b alakohdassa, vastaa liitteessä III olevan 2 kohdan i alakohdassa säädettyjä menettelyjä ja liitteessä III olevan 2 kohdan ii alakohdassa säädettyjen menettelyjen vaihtoehtoa 1 jatkuvalla valvonnalla, ja 5) tässä päätöksessä säädetyt toimenpiteet ovat pysyvän rakennusalan komitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä I mainittujen tuotteiden vaatimustenmukaisuus on osoitettava menettelyllä, jossa valmistajan vastuulla olevan tehtaan sisäisen laadunvalvontajärjestelmän lisäksi tuotteita tai niiden sisäistä laadunvalvontaa valvoo ja arvioi hyväksytty varmentamiselin. 2 artikla Liitteen II mukainen vaatimustenmukaisuuden osoittamismenettely esitetään eurooppalaisten teknisten hyväksyntien suuntaviivojen toimeksiannoissa. 3 artikla Tämä päätös on osoitettu kaikille jäsenvaltioille. Tehty Brysselissä 22 päivänä kesäkuuta 1999. Komission puolesta Martin BANGEMANN Komission jäsen (1) EYVL L 40, 11.2.1989, s. 12. (2) EYVL L 220, 30.8.1993, s. 1. LIITE I Palokatko- ja palotiivistetuotteet(1): Palosuojatuotteet (mukaan lukien päällysteet)(2)(3): - käytettäväksi palo-osastoinnissa ja/tai muussa palosuojauksessa tai palonkestävyyden parantamiseksi. (1) Lukuun ottamatta kipsituotteita (esimerkiksi levyt, harkot, rappaus), mineraalivillatuotteita, tehdasvalmisteisia raudoitettuja kevytrunkoainesbetonista ja höyrykarkaistusta kevytbetonista valmistettuja osia, muurauslaastia, rappaus/kipsilaastia, kalsiumsilikaattituotteita ja vaahtolasituotteita. (2) Lukuun ottamatta kipsituotteita (esimerkiksi levyt, harkot, rappaus), mineraalivillatuotteita, tehdasvalmisteisia raudoitettuja kevytrunkoainesbetonista ja höyrykarkaistusta kevytbetonista valmistettuja osia, muurauslaastia, rappaus/kipsilaastia, kalsiumsilikaattituotteita ja vaahtolasituotteita. (3) Myös lukuun ottamatta levyjä, jotka on tarkoitettu seinien tai kattojen ja alaslaskettujen kattojen (sarjojen) palosuojaukseen (sellaisina kuin nämä sisältyvät "seinien ja kattojen sisä- ja ulkopuolisista päällysteistä" tehtyyn komission päätökseen 98/437/EY (EYVL L 194, 10.7.1998, s. 39). LIITE II VAATIMUSTENMUKAISUUDEN OSOITTAMINEN Huomautus: niiden tuotteiden osalta, joita käytetään useampaan kuin yhteen jäljempänä mainituissa tuoteryhmissä eriteltyyn käyttötarkoitukseen, hyväksytyn elimen on suoritettava tehtävät, jotka aiheutuvat kaikista sovellettavista vaatimustenmukaisuuden osoittamismenettelyistä yhteensä. TUOTERYHMÄ: PALOKATKO-, PALOTIIVISTE- JA PALOSUOJATUOTTEET (1/2) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta EOTAn edellytetään määrittelevän asianomaisiin eurooppalaisten teknisten hyväksyntien suuntaviivoihin seuraava(t) vaatimustenmukaisuuden osoittamismenettely(t): >TAULUKON PAIKKA> Menettely: 1: Ks. direktiivin 89/106/ETY liitteessä III olevan 2 kohdan i alakohta ilman pistokoenäytteiden testausta. Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapuksissa valmistajalta ei edellytetä kyseisen ominaisuuden tarkistamista, jos valmistaja ei halua vakuutusta tuotteen suorituskyvystä tässä suhteessa. TUOTERYHMÄ: PALOKATKO-, PALOTIIVISTE- JA PALOSUOJATUOTTEET (2/2) Vaatimustenmukaisuuden osoittamismenettelyt Alla lueteltujen tuotteiden ja käyttötarkoituksen (käyttötarkoitusten) osalta EOTAn edellytetään määrittelevän asianomaisiin eurooppalaisten teknisten hyväksyntien suuntaviivoihin seuraava(t) vaatimustenmukaisuuden osoittamismenettely(t): >TAULUKON PAIKKA> Menettely 1: Ks. direktiivin 89/106/ETY liitteessä III olevan 2 kohdan i alakohta ilman pistokoenäytteiden testausta. Menettely 3: Ks. direktiivin 89/106/ETY liitteessä III olevan 2 kohdan ii alakohdan vaihtoehto 2. Menettely 4: Ks. direktiivin 89/106/ETY liitteessä III olevan 2 kohdan ii alakohdan vaihtoehto 3. Menettelyn määrittelyn on oltava sellainen, että se voidaan toteuttaa myös silloin, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakisääteisiä vaatimuksia tämän ominaisuuden suhteen (ks. direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tässä suhteessa.